পালিয়ে পোলেরহাট থেকে নিউটাউন, ১ ঘণ্টাতেই গ্রেপ্তার ধর্ষণে অভিযুক্ত

ওয়েব ডেস্ক: মানসিক ভারসাম্যহীন মহিলাকে ধর্ষণ করার অভিযোগ প্রতিবেশী যুবকের বিরুদ্ধে। অভিযুক্তকে গ্রেফতার করল পোলেরহাট থানার (Polerhat PS) পুলিশ। ধৃতের নাম মনিরুল মোল্লা। বাড়ি পোলেরহাট থানা এলাকার কুলবেড়িয়ায়। পোলেরহাট থানায় অভিযোগ দায়ের। নিউটাউন (Newtown) থেকে গ্রেপ্তার (Arrest) ওই যুবক।

পুলিশ ও স্থানীয় সূত্রে জানা গিয়েছে, রবিবার কেনাকাটার জন্য বাড়ির বাইরে বেরিয়েছিলেন ওই মহিলার মা। মা বাড়িতে না থাকার সুযোগে একা পেয়ে মানসিক ভারসাম্যহীন ওই তরুণীকে ধর্ষণ করা হয় বলে অভিযোগ। অভিযুক্ত তাঁরই প্রতিবেশী। মা বাড়িতে ফিরতেই কান্নাকাটি করেন নির্যাতিতা। তারপরেই পোলেরহাট থানায় লিখিত অভিযোগ করেন তাঁর মা।

আরও পড়ুন: ১০ লক্ষ মানুষকে চিকিৎসা প্রদান সেবাশ্রয়ের

এক ঘন্টার মধ্যে অভিযুক্তকে গ্রেফতার করে পোলেরহাট থানার পুলিশ। কী কারণে এই ঘটনা তা খতিয়ে দেখতে জিজ্ঞাসাবাদ শুরু করেছে পোলেরহাট থানার পুলিশ।